Diari Oficial de la Generalitat Valenciana


Sumari del DOGV 8235, del 15-02-2018 (2018/936)

RESOLUCIÓ de 31 de gener de 2018, del conseller d'Educació, Investigació, Cultura i Esport, per la qual s'aprova la Carta de Serveis de la Biblioteca Valenciana Nicolau Primitiu.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   8235

Data del DOGV
:   15-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/936


Data del document
:   31-01-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Biblioteca Valenciana Nicolau Primitiu

RESOLUCIÓ de 31 de gener de 2018, del conseller d'Educació, Investigació, Cultura i Esport, per la qual s'aprova la Carta de Serveis de la Biblioteca Valenciana Nicolau Primitiu.  
 [2018/936]  
El Decret 41/2016, de 15 d'abril, del Consell, pel qual s'estableix el sistema per a la millora de la qualitat dels serveis públics i l'avaluació dels plans i programes en l'Administració de la Generalitat i el seu sector públic instrumental, té per objecte regular els instruments generals del sistema per a la millora de la qualitat de l'Administració de la Generalitat i el seu sector públic instrumental, a fi de garantir a la ciutadania la prestació d'uns serveis públics de qualitat, així com l'establiment de directrius per a l'avaluació del compliment i dels resultats dels seus plans i programes, i la corresponent publicitat.  
  
En el capítol III de l'esmentat decret es defineix el sistema de gestió de les cartes de serveis com un instrument de millora contínua dels serveis, per mitjà del qual les organitzacions públiques informen sobre els compromisos de qualitat dels serveis que gestionen i presten, en resposta a les necessitats i expectatives de la ciutadania i a la demanda de transparència en l'activitat pública.  
Per la seua condició d'instrument de millora, les cartes de serveis es configuren com un autèntic sistema de gestió, i en aquest sentit, tota la informació bàsica de les cartes de serveis la gestionarà de manera uniforme i centralitzada l'òrgan directiu responsable en matèria de gestió i millora de la qualitat dels serveis públics, i estarà suportada en una aplicació informàtica corporativa en la qual s'aniran introduint totes les dades corresponents a l'evolució dels objectius i indicadors associats als compromisos de qualitat, de manera que s'efectuaran tant el control i seguiment com la gestió completa dels aspectes essencials de les cartes.  
  
La Carta de Serveis de la Biblioteca Valenciana Nicolau Primitiu ha sigut promoguda per la Direcció General de Cultura i Patrimoni. En l'elaboració del document s'han seguit les previsions del Decret 41/2016, de 15 d'abril, del Consell, esmentat més amunt.  
La Biblioteca Valenciana Nicolau Primitiu presta, entre d'altres, els serveis següents:  
- Informació bibliogràfica, presencial o en línia, al voltant de temàtiques generals o especialitzades, sobre els fons propis de la biblioteca i, també, sobre catàlegs en línia de qualsevol altra biblioteca.  
  
- Informació web i gestió de continguts en les xarxes socials YouTube, Facebook, Twitter, Instagram i Pinterest.  
- Consulta en sala de documents propis.  
- Reproducció de documents, en condicions legals de reproducció i amb compliment de la Llei de propietat intel·lectual.  
- Préstec interbibliotecari i per a exposicions externes.  
- Atenció a persones amb discapacitat i necessitats especials.  
- Enviament de còpies de documents per internet.  
- Activitats culturals: exposicions, presentacions, conferències, visites guiades i jornada de portes obertes.  
- Accions formatives adreçades a diversos nivells educatius.  
- Atenció a consultes en línia a través del programa cooperatiu «Pregunte... Les biblioteques responen».  
- Cessió d'espais per a esdeveniments culturals a entitats públiques i privades.  
- Consultes i assessorament professional en biblioteconomia.  
  
Per tot això, fent ús de la facultat que em confereix l'article 17 de l'esmentat Decret 41/2016, de 15 d'abril, del Consell, com a autoritat competent per a aprovar-la, resolc:  
  
  
Primer  
Aprovar la Carta de Serveis de la Biblioteca Valenciana Nicolau Primitiu, que s'incorpora com a annex d'aquesta resolució.  
  
Segon  
La Carta de Serveis de la Biblioteca Valenciana Nicolau Primitiu estarà a disposició de la ciutadania a través de la pàgina institucional de la Generalitat Valenciana http//www.gva.es/carta, sense perjudici d'altres accions de comunicació que puguen realitzar-se.  
  
Tercer  
Aquesta resolució es publicarà en el Diari Oficial de la Generalitat Valenciana.  
  
València, 31 de gener de 2018. El conseller d'Educació, Investigació, Cultura i Esport: Vicent Marzà Ibáñez.